cyanic-selkie/wikianc huggingface dataset:
Luh
Luh utawa eluh iku klenjar sing diprodhuksi déning prosès lakrimasi kanggo ngresiki mata. Tembung lakrimasi uga bisa digunakaké kanggo ngrujuk marang nangis. Émosi sing kuwat uga bisa nggawé wong nangis, senadyan mayoritas mamalia dharat ndarbèni sistém lakrimasi supaya matané tetep teles, manungsa iku siji-sijiné mamalia sing nduwé émosi luh.
Iwak bandeng
Iwak Bandeng utawa Chanos chanos Forsskål ya iku iwak kang bisa dipangan kang akèh tinemu ing Asia Kidul-wétan. Iwak bandeng ya iku siji-sijiné spésies kang isih urip saka famili Chanidae. Iwak bandeng uga diarani iwak bolu ing Makassar lan ing basa Inggris diarani milkfish.
Marxisme-Léninisme
Marxisme–Léninisme iku idhéologi pulitik darbéné Parté Kumunis Uni Sovyèt lan pakumpulan Kuminis Internasional. Para nyengkuyungé ngarani idhéologi iki dhedhasar Marxisme lan Léninisme. Tembung iki diprakarsani Joseph Stalin kang banjur sumrambah sa-Uni Sovyèt sawusé buku tulisané taun 1938, ''Sajarah VKP(b). Kursus Ringkes,''  dadi buku resmi ing pamulangan.
Iwak bandeng
Iwak bandeng akèh urip ing samodra Hindia lan samodra Pasifik lan ing sakupengan pasisir. Iwak bandeng uga urip ing terumbu koral. Iwak kang isih enom lan lagi netes urip ing sagara nganti 2-3 minggu banjur pindhah ing rawa-rawa bakau kang banyuné payau lan kadhang ing rawa utawa tlaga kang banyuné asin. Bandeng mbalik manèh menyang sagara nalika wis diwasa lan bisa manak.
Iwak bandeng kang isih cilik diarani nènèr. Nènèr lumrahé diternakaké utawa dikumpulaké saka kali lan digedhèkaké ing tambak-tambak. Nènèr dipakani saéngga rikat gedhé. Sawisé rada gedhé ukurané 25-30 cm bandeng didol, seger utawa beku.
Kamentrian Perencanaan Pembangunan Nasional Republik Indonésia
Kamentrian Perencanaan Pembangunan Nasional, dicekak Kem PPN, sadurungé diarani "Kamentrian Nagara Perencanaan Pembangunan", iku kamentrian sajeroning Pamaréntah Indonésia kang mbidhangi urusan perencanaan pembangunan nasional. Kem PPN dibawahi Mantri Negara Perencanaan Pembangunan Nasional (Meneg PPN) kang wiwit tanggal 7 Dhésèmber 2005 dijabat déning Paskah Suzetta, lan wiwit 22 Oktober 2009 sajeroning Kabinèt Indonésia Bersatu II diwengku déning: Armida Alisjahbana.
Iwak bandeng
Bandeng diolah kanthi cara digorèng, dibakar, dikukus, dipindang utawa diasap. Iwak bandeng dagingé ora gampang ajur yèn dimasak. Daging bandeng ana eriné lan ana ambuné kaya lendhut utawa lemah. Eri bandeng sabeneré ya iku balung bandeng. Eri bandeng bisa diprèsto ya iku dimasak ing panci kang nduwé tekanan kang dhuwur. Panci iki diarani panci prèsto utawa autoklaf. Sawisé dimasak ing panci prèsto rasané dadi empuk lan eriné bisa dipangan.
Kamentrian Perencanaan Pembangunan Nasional Republik Indonésia
Kemeneg PPN sajeroning nindakaké tugas migunakaké unit organisasi Badan Perencanaan Pembangunan Nasional (Bappenas). Meneg PPN uga sisan dadi Kepala Bappenas.
Struktur organisasi
Amarga migunakaké unit organisasi Bappenas, susunan organisasi Kemeneg PPN mung dumadi saka:
Iwak bandeng
Daging bandeng kang mambu lendhut lumrahé krasa ing bandeng kang dijupuk saka tambak. Nanging bandeng kang diingoni ing karamba ora ana ambuné. Kang njalari mambu lendhut iki ya iku plankton Cyanobacteria, mligi saka génus Oscillatoria, Symloca, dan Lyngbia, kang ngasilaké geosmin. Yèn iwak bandeng urip ing panggonan kang akèh geosmin utawa mangan plankton iki, daging bandeng bakal mambu lemah.
Rasa lendhut ing daging bandeng iki bisa diilangké, carané ya iku kanthi ngingoni iwak suwéné 7-14 dina ing banyu kang mili lan bébas saka biosmin utawa bisa uga nganggo asem kang bisa ngilangi ambu lemah utawa ambu iki.
Jeolpyeon
Jeolpyeon (절편) ya iku jinis roti beras (tteok) kang asalé saka Koréa. Jeolpyeon digawé saka adonan glepung beras kang dikukus lan dicetak nganggo piranti cetakan. Roti iki duwé tekstur kang lengket, kenyal, lan ora ana isiné nanging dibumboni lenga wijen supaya ora lengket, supaya lumahé nglenga, lan nambahi rasa énak. Ing adonan jeolpyeon lumrahé ditambahi bahan akar tuwuhan surichwi banjur diwangun bunder-bunder kaya wujud rodha. Jeolpyeon uga diarani surichwitteok kang dipangan nalika riyaya Dano saben tanggal 5 wulan 5 tanggalan Koréa.
Kusan Hulu, Tanah Bumbu
Kusan Hulu iku kacamatan ing Kabupatèn Tanah Bumbu, Provinsi Kalimantan Kidul, Indonésia. Kacamatan iki duwé jembar 401,54 km2 lan okèhé kang ndunungi 25.489 jiwa. Kutha krajan kacamatan ana ing Binawara, adohé kutha krajan kacamatan saka kutha krajan kabupatèn kurang luwih 62 km.
Kacamatan iki wewatesan:
Kamentrian Badan Usaha Milik Negara Republik Indonésia
Kamentrian Badan Usaha Milik Nagara, dicekak Kem BUMN iku kamentrian sajeroning Pamaréntah Indonésia kang mbidhangi urusan badan usaha milik nagara. Kem BUMN dibawahi Mantri Nagara Badan Usaha Milik Nagara (Meneg BUMN) kang wiwit tanggal 11 Oktober 2011 dijabat déning Dahlan Iskan sajeroning Kabinèt Indonésia Bersatu II.
Kabiskopan Umuarama
Kabiskopan Umuarama (Dioecesis Umuaramensis) yaiku kabiskopan sing ana ing kutha Umuarama, provinsi grejawi Maringá, Brazil.
Badhas, Badhas, Kedhiri
Badhas iku désa ing Kacamatan Badhas, Kabupatèn Kedhiri, Provinsi Jawa Wétan, Indonésia.
Lablabi
Lablabi utawa Lablebi (لبلابي) ya kuwi olah-olahan Tunisian adhedhasar Kacang polong ing papak lancip lan jinten ing duduh kaldu, dadi liwat bêsik cilik stale crusty roti. Umumé dipangan ing restoran sing murah. Endhog mentah utawa mateng racaké ditambah karo campuran sup sing panas (saengga mateng), bebarengan karo lenga zaitun, harissa, cumin tambahan, caper, tuna lan kadang-kadang zaitun, bawang putih lan cuka utawa jeruk jeruk utawa jus jeruk. Bumbon sing luwih jangkep bisa uga kalebu cilantro (ketumbar), parsley lan kerang. Versi, hergma tradisional, nanging langka, digawé karo trotter sapi.
Gong ageng
Gong ageng iku salah siji perangkat gamelan Jawa kang ditabuh lan kang gedhé dhéwé ukurane, diametere antara 80 nganti 100 cm utawa sakiwa-tengené 24 inci. Gong ageng uga gong suwuk iku racaké diso'ake/digantung ing pérangan mburi.
Wujud
Wujud gong ageng padha karo gong racaké yaiku bunder. Sing béda ukuran gong ageng iki gedhé dhéwé, lumahé rata ning ana tonjolan ing tengah-tengah. Ing gambar, gong ageng iku kang warnané radha ireng.
Maérah
Dèwi Maérah iku salah sijiné paraga wayang. Dhèwèké garwané Prabu Basudéwa, raja nagara Mandura. Sawijining dina, Basudéwa mbebedhag (mbeburu) ing alas. Ing kono, Basudéwa gawé jaring kanggo mikut kéwan. Kocap kacarita, Prabu Gorawangsa, raja nagara Bombawirayang, ngerti yèn Basudéwa lagi lunga. Dhèwèke lumebu ing kraton Mandura lan salin rupa dadi Basudèwa. Ora dinyana, jebul Gorawangsa kepéngin nggoda Dèwi Maérah. Amarga ora ngerti, Dèwi Maérah nglagati katresnan lan andum asmara.
Gong ageng
Swara
Gong ageng iki nduwé nada paling cendhèk katandhing swara piranti gamelan liyané uga kang paling jarang ditabuh ning kang paling wigati.
Maérah
Basudèwa banjur ngerti. Kanthi dibiyantu déning Pandhu, raja Astina, Gorawangsa bisa dipatèni. Nanging Dèwi Maérah wus kadung saresmi lan ngandhut. Dèwi Maérah ditundhung (usir) saka kraton lan urip ing Bombawirayang, diwènèhaké marang Ditya Suratimantra, adhiné Gorawangsa. Dèwi Maérah banjur nglairaké bayi kang nduwé siyung lan dijenengi Kangsa.
Gong ageng
Fungsi
Gong ageng ditabuh kanggo tandha akir babagan musik kang umum diarani gongan.
Madahab
Madahab (basa Arab: مذهب , madzhab) iku istilah ing basa Arab kang tegesé  dalan kang dipecaki lan diliwati, sawijining panggayuh sanyatané lan uga abstrak. Madahab iku karacik saka métodhe (manhaj) saka pamikiran lan panlitèn, banjur wong kang nganut nindakaké kanggo pituduh kang jelas watesané, pérangané, karipta saka paugeman lan aturan.
Pangertèn ulama pikih
Madahab, miturut ulama pikih, iku métodhologi pikih mirunggan kang dilakoni sawijining ahli pikih mujtahid, kang béda karo ahli pikih liyané, kang nglantaraké milih sawatara ukum ing laladan ngèlmu furu' .
Pamérangan Madahab
Madahab kang akèh digunakaké yaiku madahab Kanapi, madahab Maliki, madahab Sapingi dan madahab Kambali saka  kalangan Suni. Sawetara ing kalangan Singah nduwé madahab Jampari, Ismailiyah dan Jaidiyah.
Suni
Suni utawa luwih lengkapé Ahlus-Sunat wal Jama'ah ing jaman wiwitan nduwé akèh ilèn. Ing sabanjuré, ana patang madahab kang diakoni kanthi wiyar ing antarné muslim suni.
Kanapi
Madahab iki dipandhégani déning  Abu Hanifah, Madahab Kanapi kalebu paling dominan. Laladan kang antarané nganut madahab iku antarané Asia Kidul (Pakistan, India, Bangladesh, Sri Lanka, lan Maladewa), Mesir sisih lor, saparo Irak, Siria, Libanon lan Palestina (campuran Sapingi lan Kanapi), Kaukasia (Chechnya, Dagestan).
Maliki
Madahab Maliki dipandhégani déning Imam Malik, udakara  25% muslim ing donya kang nganut. Madahab iki dominan ing nagara-nagara Afrika Kulon dan Lor. Madahab iki ngrujuk marang tatacara kang dianut warga Madinah.
Sapingi
Madahab Sapingi dipandhégani déning Imam Syafi'i lan udakara  28% muslim ing donya nganut. Madahab iki kondhang ing Indonésia, Turki, Irak, Siria, Iran, Mesir, Somalia, Yaman, Thailand, Singapura, Filipina, Sri Lanka lan dadu  madahab resmi nagara Malaysia lan Brunei.
Kambali
Madahab Kambali disebaraké déning para murid Imam Ahmad bin Hambal. Madahab iki kurang luwih dianut déning 5% muslim ing donya lan dominan ing  ujung Arab. Madahab iki dianut ing Arab Saudi.
Ismailiyah
Madahab Ismaili utawa Madahab Pitung Imam percaya Ismail bin Ja'far iku imam kang gantèkaké ramané, Jafar as-Sadiq, dudu saduluré Musa al-Kadzim. Imam kanisbataké tumuju Ismail bin Ja'far ash-Shadiq bin Muhammad bin Ali bin Husain bin Ali bin Abi Thalib. Garis Imam Ismailiyah turun-tumurun nganti tekan Imam-imam Aga Khan, kang ngaku dadi keturunané.
Jaidiyah
Madahab Jaidi utawa Madahab Limang Imam nduwé panemu yèn Zaid bin Ali iku kang luwih nduwé hak nggantèkaké ramané, Ali Zainal Abidin, tinimbang sadulur kwaloné, Muhammad al-Baqir. Madahab iki ngrujuk marang Zaid bin Ali bin Husain bin Ali bin Abi Thalib. Sawisé imam angka 4, Ali Zainal Abidin, séda, kaimaman katerusaké Muhammad al-Baqir,  Ja'far ash-Shadiq. Zaid bin Ali mratélakaké yèn imam iku kudu nglawan panguwasa kang sawenang-wenang kanthi pedhang. Sawisé Zaid bin Ali séda ing jaman Bani Umayyah, kaimaman diterusaké anaké, Yahya bin Zaid.
Kawarid
Madahab Kawarid (Khawarij) ngrungkebi sawatara ilèn ing Islam kang wiwitané ngakoni Ali bin Abi Thalib dadi kalipah. Nanging, ing kaanan sabanjuré, wong-wong mau nolak amarga takhrif (bedhamèn/perdamaian) karo Muawiyah bin Abu Sufyan kang dianggep sawenang-wenang. Mula bukané, madahab iki kapusataké ing Irak sisih kidul. Kaum Kawarid lumrahé fanatik lan atos marang apa kang dibéla, sarta sinau Kuran kanthi wantah lan béda karo Suni lan Singah.
Réferènsi
Ketahui perbezaan mazhab
Candhi, Ampèl, Boyalali
Candhi iku désa ing Kacamatan Ampèl, Kabupatèn Boyalali, Jawa Tengah.
Gong
Gong iku piranti gamelan Jawa kang ditabuh, digawé saka tosan lan nduwé ukuran kang gedhé dhéwé. Piranti iki racaké papané ing mburi dhéwé, digantung ing palangan gayor kang umum digawé saka kayu ukuran gedhé. Ana loro jinis gong yaiku: gong ageng lan gong suwuk. Saben laras sléndro lan pelog duwé telung sèt gong. Gong Gedhé kang cacahé loro lan siji gong suwukan
Swara
Gong nduwé swara kang gedhé dhéwé lan nadhané paling asor tinimbang nadha piranti gamelan liyané, yaiku kanthi nadha 3(telu)
Fungsi
Gong ditabuh kanggo awèh tekanan ing pérangan tinentu (lumrahé akir) iringan musik gamelan utawa dadi pratandha pungkasé sawijining tembang lan gérong dadi arang banget ditabuh (ora terus-terusan) ning ditabuh ing selang wektu tinentu.
Jaganegara, Mertayudan, Magelang
Jaganegara iku désa ing Kacamatan Mertayudan, Kabupatèn Magelang, Jawa Tengah.
Bancarkembar, Purwakerta Lor, Banyumas
Bancarkembar iku salah siji désa / kalurahan ing Kecamatan Purwakerta Lor, Kabupatèn Banyumas, provinsi Jawa Tengah, Indonésia.
Caribbean Airlines
Caribbean Airlines Limited, oprasi minangka Caribbean Airlines ya iku maskapé penerbangan nasional saka Trinidad lan Tobago. Maskapé iki uga dadi maskapé penerbangan nasional kanggo Jamaika lumantar anak perusahaané, Caribbean Airlines-Air Jamaica Transition Limited utawa Air Jamaica.
Maskapé iki wiwit oprasi nalika 1 Januari 2007, gantèni pengarepé, BWIA West Indies Airways. Kantor pusaté ya iku ing Piarco, Tunapuna-Piarco region, ing pulo Trinidad. Majalah sajrone penerbangane ya iku Caribbean Beat. Caribbean Airlines mabur saka wewengkon Karibia tumuju Amérikah Sarékat, Kanadha, lan Amérika Selatan.
Armada saiki
Armada Caribbean Airlines kasusun saka pesawat kaya mangkéné (pada Maret 2011):
Moammar Emka
Moammar Emka misuwur déning buku kontroversial, "Jakarta Undercover" (Sex in The City).
Karier
Moammar Emka sampun nulis puluhan buku. Buku tulisan moammar ingkang misuwur sanget ugi ngangkat namanipun inggih punika "Jakarta Undercover". Buku punika nyeritaake babagan panguripan seks alasan ingkang wonten ing Jakarta. Buku punika sampun cetak ngantos kaping 35.
Chicharrón
Chicharrón ( ,  , chicharrones jamak  ; torresmo       ; Filipino    ; Chamorro    ) yaiku panganan sing umumé dumadi saka weteng daging babi utawa rind daging babi. Chicharrón bisa uga digawé saka iwak pitik, daging domba utawa daging sapi.
Bontang Hajat
Bontang Hajat iku upacara adat kang digelar masarakat Dayak Maanyan minangka wujud sokur amarga dirga yuswa, bagas waras, lan gemah ripah, utawa kanggo ngluwari kaul marang leluhur. Sanajan ginelar mligi déning panggilut agama Kaharingan, upacara iku uga ginelar déning wong Dayak Maanyan lumrahé. Upacara iki padatan lumaku suwéné sangang dina lan sangang wengi kanthi madalaké manéka kéwan tangkaran kaya ta kebo, babi, lan pitik.
Taman Nasional Tanjung Puting
Taman Nasional Tanjung Puting iku taman nasional kang ana ing provinsi Kalimantan Tengah, Indonésia. Taman nasional Tanjung Puting iku panggonan kang pisanan digunakaké dadi punjere rehabilitasi orangutan. Ana telung panggonan kang digunakaké dadi panggon rehabilitasi orang utan, ya iku Tanjung Harapan, Pondok Tanggui, lan Camp Leakey.
Miturut géografis taman iki mapan ing 2°35'-3°20' LS lan 111°50'-112°15' BT, ana ing kacamatan Kumai ing Kotawaringin Kulon lan ing kacamatan Hanau sarta Seruyan Hilir, Kabupatèn Seruyan.
Ana warna-warna kéwan kang endemik lan dijaga ing Taman Nasional Tanjung Puting, kaya ta orangutan (Pongo satyrus), bekantan (Nasalis larvatus), lutung abang (Presbytis rubicunda rubida), beruwang (Helarctos malayanus euryspilus), kancil (Tragulus javanicus klossi), macan dahan (Neofelis nebulosa), lan kucing alas (Prionailurus bengalensis borneoensis).
Aaron Drinan
Aaron John Drinan (lair 6 Mei 1998) yaiku pemain bal-balan profesional Inggris sing main dadi Penyerang kanggo Ipswich Town.
Srengéngé mlethèk
Srengéngé mlethèk, bangbang wétan, gagat ésut, utawa suryaja (cara Indonésia: matahari terbit) ya iku kedadian nalika pérangan srengéngé paling ndhuwur ketara sadhuwuré tancebing langit ing sisih wétan. Srengéngé mlethèk ora padha karo repet-repet, kedadian nalika awang-awang lekas padhang sadurungé srengéngé mlethèk sing mungkasi wayah sandékala (cara Inggris: twilight). Amarga réfraksi hawa, srengéngé dadi bisa dideleng nalika isih ana sangisoré tancebing langit. Ana panemu menawa srengéngé mlethèk lan srengéngé angslup iku ilusi optik. Srengéngé uga ketara luwih gedhi ing tancebing langit, nanging bab iki dadi ilusi optik liyané, kaya déné ilusi rembulan.
Kabiskopan Agung Zadar
Kabiskopan Agung Zadar (Zadarska nadbiskupija; Archidioecesis Iadrensis) yaiku kabiskopan agung Ritus Latin Greja Katulik Roma ing Kroasia. Kabiskopan kasebut didegake ing abad ping 2 M lan didadike kabiskopan agung dening Paus Anastasius IV ing 1154. Saiki, kabiskopan agung kasebut dudu bagean saka provinsi grejawi Kroasia nanging dadi siji-sijine Kabiskopan Agung Kroasia sing gumantung marang Tahta Suci.
Hamburger
Hamburger (utawa kang luwih asring diarani burger) iku panganan kang wujudé arep kaya sandwich kang kapérang saka roti bunder satangkup, daging kang diasepi (padhatan nganggoné daging sapi, kadhang-kadhang daging babi utawa kombinasi saka pirang-pirang daging) padhatan disèlehaké ing sajeroning roti satangkup. Hamburger kerep disajikaké karo slada, daging beluk, tomat, bawang bombay, acar, keju, lan bumbu-bumbu kaya ta mustard, mayonès, saus tomat. Konsumen hamburger wis ngancik tekan sakabehing donya lan tumuwuh kanthi apik.
Hamburger uga bisa dicakaké ing patty, apa manèh ing Inggris tembung "patty" arang-arang dienggo, sanajan réstoran "hamburger" ing nagara-nagara Persemakmuran arang-arang nganggo tembung iku kajaba ngrujuk menyang item menu saka Amérika.
Ètimologi
Tembung hamburger asalé saka tembung Hamburg, ya iku kutha Hamburg kang ana ing Jérman, banjur nglakoni èmigrasi menyang Amèrika. Ing Jérman dhuwur, tembung Burg tegesé rerampungan kang difortifikasi utawa diperkaya perlindungan, lan minangka komponèn kang amba kanggo jeneng panggonan. Hamburger bisa bisa dadi tembung aran ing sajeroning Basa Jérman, ngrujuk menyang wong kang saka Hamburg (bandingké London - London>) utawa tembung katrangan kang nggambaraké kaanan ing kutha Hamburg. Semana uga tembung hot dog lan utawa sosis, jeneng liya panganan kang agawé saka daging, uga dienggo ing Jérman minangka tembung aran kang wong-wong lan minangka tembung katrangan kanggo nggambaraké kahanané saka kutha Frankfurt lan Wien (Wina). Tembung "burger" ana gegayutané karo pirang-pirang jinis sandwich kang arep padha karo hamburger, migunakaké daging kang béda, kaya déné burger kebo, burger kalkun, burger kidang, burger salmon, utawa burger-burger vegetarian.
Sajarah Burger
Panganan iki pisanan dadi panganan khas bangsa Tartar, ya iku wujud daging cincang kang dipangan mentah kanthi mung diwènèhi banyu peresan jeruk. Bangsa Tartar iku bangsa nomaden kang asring nglakoni lelana kang adoh kanthi numpak jaran, mula daging kang digawa dadi atos lan ora patut dipangan. Bangsa Tartar iku mau ngakali kanthi nyèlèhaké daging ing sangisore sadèl jarané. Sawisé nglakoni lelana adoh, jebul dagingé iku isih anget lan ora adhem. Daging iku langsung dipangan, tanpa dimasak, lan mung diwènéhi banyu peresan jeruk.
Hamburger Amérika
Miturut Komunitas Sajarah Seymour ing Winsconsin, ngandharake yèn Charlie Nagreen iku wong kang ngripta hamburger. Saiki jeneng Charlie Nagreen identik diarani "Hamburger Charlie". Dhèwèké ngadol sandwich kang isiné bakso nalika umuré 15 taun ing Seymour Fair ing taun 1885. Nanging dodolane ora patiya laris amarga panganane ora bisa dipangan kanthi lumaku. Banjur dhèwèké nggepengake bakso lan diwenehae ing sela-selane roti. Idene iku bisa narik konsumen. Nalika iku, Hamburger Steak misuwur banget, mula Charlie njenengi panganane iku kanthi sesebutan Hamburger. Wiwit iku, dhèwèké mèlu dodolan ing Seymour Fair kanggo dodolan Hamburger nganti séda ing taun 1951.
Miturut Perpustakaan Konggrès Amérika lan Papréntahan Connecticut, hamburger pisanan didol ing taun 1895 déning Louis Lassen ing restorane Louise's Lunch ing New Haven, Connecticut. Majalah New York ngandharake yèn pisanan panganan iki ora dijenengi nganti ana pirang-pirang pelaut saka Hamburg mampir menyang restoran iku, banjur njenengi menu iku kanthi jeneng hamburger.
Sajarawan Texas Frank X. Tolbert ngandharake yèn kang nemu hamburger kang pisanan ya iku Fletcher Davis saka Athens, Texas. Dhèwèké mitayani yèn Davis wiwit dodol hamburger ing kiose kang ana ing Athens wiwit taun 1880an, lan manuhaké hamburger menyang St.Louis Fair ing taun 1904.
Hamburger Saiki
Saiki hamburger akèh kang didol déning jaringan restoran cepat saji ing pirang-pirang nagara. Nanging kang paling misuwur ing sakabehing restoran kang ngadol hamburger ing sakabehing donya ya iku McDonalds kanthi Big Mac, restoran Burger King, A&W lan Wendy's. Konsumsi burger misuwur banget ing sabakehing donya amarga rasané kang énak lan praktis. Hamburger bisa dipangan sinambi lumaku-lumaku. Saliyané iku, iklan hamburger kang dibabarake ing tipi, asring ncitrakake hamburger minangka panganan modern.
Quarter Pounder
Quarter Pounder iku burger kang digawé déning McDonald's kira-kira saka 1/4 pons (4 ons utawa 114 gram) daging sapi, kang ditimbang sadurungé dimasak (ing Australia boboté kira-kira mung 113.4 gram). Panganan iki pisanan dikenalake ing Fremont, California ing taun 1971-1972 lan dadi salah siji menu nasional Amérika Sarékat ing taun 1973. Padatan burger didol kanthi utawa tanpa 2 lembar keju, nanging Quarter Pounder kang diwènèhi keju luwih misuwur tinimbang kang ora diwènèhi keju.
Ing pasar-pasar kang ora migunakaké sistem ukuran Inggris, Quarter Pounder dikenal kanthi sesebutan Hamburger Royale, utawa macem-maceme, kang ana ing filem Pulp Fiction. Ing Kanada, Australia, Selandia Baru, lan Swèdhen kang migunakaké sistem metrik, burger iki jenenge tetep Quarter Pounder. Ing Brasil kang migunakaké sistem metrik, Quarter Punder diarani Quarteirão com Queijo.
Hamburger Keju
Burger keju iku hamburger kang disisipi keju. Cara nggawéne ya iku keju dipotong tipis, banjur diuja sadhéla supaya kejune lumer. Ing Amérika Sarékat, keju kang asring dienggo ya iku keju Amérika. Saliyané iku, keju mozzarella, keju biru, keju pepperjack, lan keju Cheddar uga asring dienggo.
Keju kang ana ing burger marakake burger dadi luwih ngndhut gizi. Yèn dibandhingake karo burger biyasa, burger keju ngandhut kalori 20% kang luwih akèh, gajih 33% lan protéin 25% kang luwih akèh. Yèn migunakaké keju liyané uga bakal ngowahi kandhutan gizi hamburger, gumantung kandhutan nutrisi saben-saben keju.
Hamburger Vegetarian
Saiki burger vegetarian tumuwuh ing pirang-pirang restoran cepat saji ing Amérika Lor, nanging cacahé kang didol isih sithik sanadyan ing restoran kang padha. Wiwit April 2005, burger vegetarian ana ing sakabehing restoran Burger King, semana uga restoran cepat saji liyané, kaya déné Red Robin, Chilis, Denny's, Johnny Rockets, Ruby Tuesday's, lan Hard Rock Cafe.
Mazda Familia
Sajarah
Sadurungé gawé mobil jinis Mazda Familia, prodhusèn mobil Mazda saka Jepang ngetokaké mobil jinis Mazda 700 ing acara Tokyo Motor Show taun 1961. Mobil Mazda 700 kuwi jinis mobil kang bisa gawa penumpang. Sawisé prodhusèn Mazda ngetokaké mobil jinis Mazda 700, badhan usaha kuwi mau olèh begja amarga mobil jinis Mazda 700 kuwi bisa ditanggepi positip déning masarakat. Amarga kabegjan kuwi mau, prodhusèn Mazda banjur ngetokaké mobil jinis anyar. Mobil jinis anyar kuwi modhèlé dirancang dadi mobil sédan kang bisa amot kanggo kulawarga utawa Familia Sedan. Mobil jinis anyar saka Mazda kuwi dirancang supaya penumpang bisa duwé rasa kepénak nalika lagi numpak mobil. Saliyané kuwi, mobil sédan anyar saka Mazda iki duwé modhèl kang modhèren. Mobil mazda jinis sédan kulawarga kuwi mau banjur dirilis utawa metu ing pasaran donya sasi Oktober taun 1964 lan dijenengi Mazda Familia. Sawisé disebar ana ing pasaran, Mazda Familia bisa ngasilaké kauntungan cacahè 23 persèn. Prodhusèn Mazda banjur ngetokaké mobil modhèl Mazda Familia ing pirang-pirang jinis. Ing Dhésèmber 1964, mobil jinis Mazda Familia bisa ngasilaké kauntungan kang akèh lan prodhuksi taunan cacahé bisa tekan 10.000 unit mobil.
Hamburger
Hamburger Vegetarian
Burger tanpa daging akèh digawé déning Boca, Gardenburger, lan Morningstar Farms akèh didol ing supermarket Amérika Sarékat lan Kanada.
Emma Stone
Emily Jean "Emma" Stone (lair 6 Nopèmber 1988) ya iku juru main filem asalé saka Amérika Sarékat. Dadi salah siji juru main filem sing bayaré paling dhuwur ing dunya, dhèwèké dadi nominasi Academy Award ping pisan, British Academy Film Awards ping pindho, lan Golden Globe Awards ping pindho, sarta menang Screen Actors Guild Awards ping pindho. Liyané main filem, dhèwèké nyengkuyung sawenèh obah-obahan, kaya ta mangun kasadharan ngenani bebaya kanker payudara.
Sidamukti, Adimulya, Kebumèn
Sidamukti iku désa ing Kacamatan Adimulya (Adimulyo), Kabupatèn Kebumèn (Kebumen), Provinsi Jawa Tengah, Indonésia.
Mazda Familia
Génerasi kapisan
Mobil Mazda Familia génerasi kapisan metu ing pasaran taun 1963 tekan 1968. Mazda Familia diprodhuksi kaping pisan ing taun 1963 déning Giorgetto Giugiaro. Giugiaro ya iku wong Itali kang kondhang amarga ahli ana ing babagan desain mobil. Mazda Familia ing génerasi kapisan mulané mung ana rong lawang lan dijenengi Familia Van. Banjur sawisé didesain manèh, mobil penumpang kang bisa kanggo kulawarga iki lawangé didesain cacahé papat. Mobil jinis sédan kanggo kulawarga iki metu lan didol ing pasar taun 1964 ing Jepang. Nalika metu ing pasaran, mobil iki laris banget lan akèh masarakat kang kepincut déning mobil Mazda Familia. Mobil Mazda Familia metu ana ing pirang-pirang jinis modhèl lan jenengé béda-béda. Mesin kang digunakaké kanggo nyengkuyung lakuné mobil Mazda Familia duwé kapasitas 782 cc. Jinis mobil kuwi mau, kaya ta Familia (800) van lan wagon, sédan Familia 800, Familia 1000 van, Familia 1000 sédan, lan Familia 1000 coupe. Mobil-mobil jinis Mazda Familia kang metu ana ing génerasi kapisan duwé ukuran kang kurang luwih padha mung béda mesin lan desain mobil. Saliyané kuwi uga ana modhèl mobil Mazda Familia kang wujudé mobil sédan pickup. Mazda Familia kang wujudé sédan pick up kuwi mau metu ana ing taun 1967 lan dijenengi Mazda Familia 800 pickup.
Hamburger
Hamburger Vegetarian
Burger vegetarian pisanan digawé ing London nalika taun 1982 déning Gregory Sams, kanthi ngarani 'VegeBurger'. Gregory lan kangmase Craig wis nggawé restoran makanan alami ing Paddington wiwit taun 1960. Salah siji Hypermarket Carrefour ing Southampton ngadol burger vegetarian nganti tekan 2,000 suwéné telung minggu sawisé pisanan dodol.
Mazda Familia
Génerasi kapindho
Mobil Mazda Familia génerasi kapindho metu ing pasaran taun 1967 tekan 1977. Mazda Familia génerasi kapindho wiwit diprodhuksi ing taun 1967 lan wiwit didol ing Nopèmber 1967. Ing génerasi kapindho iki, prodhusèn Mazda ngetokaké jinis Mazda Familia kang béda kaya déné génerasi kapisan. Awak utawa rangka mobil diganti nganggo piranti kang luwih apik lan modhèren. Jinis mobil Mazda Familia kang kalebu génerasi kapindho, ya iku Familia Rotary/R100, Mazda Grand Familia/Savanna. Mobil-mobil génerasi kapindho migunakaké mesin kang wis luwih maju lan apik tinimbang mesin kang digunakaké ing mobil génerasi kapisan. Mesin kang digunakaké ing mobil-mobil génerasi kapindho bisa lumaku 180 km/jam amarga nganggo mesin R100. Ing génerasi kapindho, salah sawijining mobil jinis Mazda Familia digunakaké kanggo kagiyatan balapan nalika taun 1969 ing acara balapan mobil Grand Prix Singapura lan menang. Saliyané kuwi, mobil Mazda familia génerasi kapindho uga wis dianggo ana ing sirkuit nagara-nagara ing Éropa lan Afrika Kidul.
Génerasi telu
Mobil Mazda Familia génerasi telu metu ing pasaran taun 1977 tekan 1980. Mobil génerasi telu iki diprodhuksi nalika iklim ing donya lagi kurang apik lan ana prastawa rega minyak ing donya lagi larang. Mazda Familia kang metu ana ing génerasi telu iki kanggo ganti mobil sajinis ing génerasi loro, ya iku mobil Grand Familia. Mobil Mazda Familia génerasi telu wiwit metu ing pasaran sasi Januari 1977. Mobil kang metu ing génerasi telu duwé modhèl lawang cacahé telu lan lima. Saliyané kuwi, mobil Mazda Familia ing génerasi telu uga luwih kepénak nalika ditumpaki lan nganggo tèknologi kang luwih maju.
Génerasi papat
Mobil génerasi papat metu ing pasaran nalika kahanan ékonomi ing donya wis wiwit apik lan rega minyak ing donya wis ora parah, ya iku taun 1980. Mobil ing génerasi papat uga kasebut Familia/323. Ing génerasi papat iki, prodhusèn Mazda duwé targèt pasar, ya iku wong-wong nom. Saliyané kuwi, mobil génerasi papat uga duwé modhèl kang kuwalitasé apik lan dhuwur. Saka kuwalitasé kang luwih apik kuwi mau, mobil génerasi papat iki laris ing pasaran cacahé 1 yuta unit.
Génerasi lima
Ing génerasi lima, prodhusèn Mazda saya suksès anggoné nyiptakaké jinis mobil kulawarga. Taun 1985, ana mobil jinis anyar saka Mazda Famila, ya iku Ford Laser. Mobil jinis Ford Laser didol ing pasar Asia Pasifik. Modhèl kang metu ana ing génerasi lima iki luwih sporty lan apik. Jinis mobil kang metu ing génerasi lima, kaya ta Familia 323 lan GT-X 3. Lawang kang digunakaké kanggo Mazda Familia génerasi lima kang kapisan metu ing pasaran, ya iku jinis lawang kang cacahé loro.
Génerasi enem
Mazda Familia génerasi enem metu kapisan ing pasaran sasi Januari 1985. Kuwalitas mobil kang didol ing génerasi enem kuwi luwih apik tinimbang mobil-mobil jinis Mazda Familia ing génerasi-génerasi sadurungé. Mazda Familia ing génerasi enem duwé jejuluk mobil kulawarga kang kuwalitasé dhuwur ing donya amarga gayané kang apik lan sporty. Saliyané kuwi, Mazda Familia uga apik amarga lakuné kang alus. Mazda Familia génerasi enem uga didol ing pasar Cina lan nduwèni jeneng Haima CA6430/CA7130/CA7160.
Ketapang, Susukan, Semarang
Ketapang iku salah siji désa / kalurahan ing Kacamatan Susukan, Kabupatèn Semarang, Provinsi Jawa Tengah, Indonésia.
Mazda Familia
Génerasi pitu
Mobil génerasi pitu kapisan metu ing pasaran taun 1994 lan mandeg prodhuksi nalika taun 1998. Mobil génerasi pitu iku duwé modhèl kang apik lan dadi mobil kang paling digolèk ing Éropah. Jinis mobil ing génerasi pitu iki dijenengi Astina. Astina duwé lawang kang cacahé lima. Mazda Familia ing génerasi pitu duwé jeneng kang béda-béda ing saben dhaérah ing donya. Mazda Familia Neo ing New Zealand lan Mazda Lantis ing Ostrali, New Zealand, lan Afrika Kidul.
Kabiskopan Agung Gandhinagar
Kabiskopan Agung Gandhinagar (Gandhinagaren(sis)) yaiku kabiskopan agung sing ana ing kutha Gandhinagar, Indhi.
Mazda Familia
Génerasi wolu
Mobil Mazda génerasi wolu dadi mobil kang paling kèri diprodhuksi déning prodhusèn mobil Mazda. Mobil génerasi wolu wiwit metu ing taun 1998 tekan taun 2003. Mobil kulawarga ing génerasi wolu iki duwé disain interior kang luwih amba lan bisa nanggung kaslametan penumpang luwih gedhé.
Ing Indonésia
Mazda Familia digawa ing Indonésia déning PT Mazda Indonésia Manufacturing. Mazda lumebu ing Indonésia kurang luwih ing taun 1960, nanging ing taun kuwi durung lumebu mobil jinis Mazda Familia. Mazda Familia lumebu ing Indonésia taun 1995. Nalika kuwi, mobil jinis familia kang ana ing Indonésia ya iku Mazda 323 Lantis. Mobil jinis kuwi mau dadi mobil kang Mazda Familia kang paling laris ing Indonésia amarga modhèlé lan mesiné kang apik, ya iku nganggo mesin kang kapasitasé 1800 cc.
Tove Lo
Ebba Tove Elsa Nilsson (lair 29 Oktober 1987), lan ndarbèni jeneng artis Tove Lo (pocapan Swéden: [²tuːvɛ ˈluː]), iku sawijining penyanyi lan panulis lagu Swéden.
Dhèwèké lair lan gedhé ing distrik Djursholm ing Danderyd sing sugih, saloring Stockholm, lan dhèwèké iku alumna sekolah musik kawentar Rytmus Musikergymnasiet. Dhèwèké dadi anggota band rock Swèden "Tremblebee" ing taun 2006.
Dhèwèké nyambut gawé karo produser Alexander Kronlund, Max Martin, lan Xenomania, banjur dadi panulis lagu sing suksès lan indie, bisa mbabar komposisiné dhéwé. Ing taun 2014, dhèwèké nèken kontrak karo golongan juru tulis lagu Max Martin ya iku Wolf Cousins lan diwèhi kontrak rekaman. Dhèwèké banjur nèken kontrak karo label Amérikah Sarékat Island lan Polydor Records ing Britania Agung.
Albumé sing kapindho, Lady Wood, dirilis tanggal 28 Oktober 2016, sing lumebu undhak-undhakan ing nomor 11 ing U.S. Billboard 200. Album iki dipromosèkaké déning singel "Cool Girl". Albumé sing katelu,  Blue Lips dirilis tanggal 17 Novèmber 2017.
Saliyané karya soloné, Tove Lo uga mèlu ngréwangi nulis lagu kanggo penyanyi liyané, kaya ta "Homemade Dynamite" sing dinyanyèkaké Lorde lan "Love Me like You Do" sing dinyanyèkaké Ellie Goulding. Lagu iki ngasilaké nominasi Grammy Award nalika acara Grammy Awards ping 58. Tove Lo uga tau kolaborasi karo Coldplay, Flume, Alesso, Nick Jonas, Adam Lambert, Years & Years, Seven Lions, Broods, Lucas Nord, Urban Cone, lan Wiz Khalifa.
Babad slira
Ebba Tove Elsa Nilsson iku lair ing tanggal 29 Oktober 1987 ing Stockholm, Swèden. Ibuné iku psikolog lan bapané iku pangusaha. Dhèwèké duwé kangmas siji. Jeneng artisé Tove Lo iku peparab sing diwènèhi mbahé, Lo iku tegesé lingkes.
Steve Seddon
Steven Jeffrey Seddon (lair 25 Desember 1997) yaiku pemain bal-balan profesional Inggris sing main dadi Bek kanggo Oxford United.
Balonggedhé, Badas, Kedhiri
Balonggedhé iku désa ing Kacamatan Badhas, Kabupatèn Kedhiri, Provinsi Jawa Wétan, Indonésia.
Sapporo
Sapporo (札幌市; Sapporo-shi) ya iku kutha gedhé dhéwé kelima ing Jepang lan wujud kutha krajan Prefektur Hokkaido.
Sapporo wiwit dimukimi taun 1869. tanggal 1 Agustus 1972, Sapporo diresmiake dadi kutha utama ing Hokkaido. Meturut sensus taun 2005, Sapporo duwé penduduk 1.869.888 jiwa. Jembare 1.121,12 km² kepadetan penduduk 1.668 jiwa/km².
Sapporo ya iku tuan omah Olimpiade Mangsa Dingin 1972, olimpiade mangsa atis wiwitan ing Asia. Sapporo kakenal karo Festival Salju Sapporo sing diadake ing bulan Fèbruari tiap taune. Ing Jepang, Sapporo kakenal kaliyan bir lan ramen Sapporo sing rasané miso. Distrik hiburan Susukino kalebu salahsawijining sing paling kakenal ing Jepang.
Kota iki dilayani déning Papan Anggegana Shinchitose.
Distrik
Sapporo mempunyai 10 distrik (ku):
Ambalat
Ambalat iku blok sagara sing jembaré 15.235 kilomèter pesagi sing dumunung ing Sagara Sulawesi utawa Selat Makassar. Blok sagara iki ora kabèh sugih lenga patra.
Wiwitan pasulayan
Pasulayan diwiwiti sawisé taun 1967 dianakaké patemon teknis hukum sagara pisanan antarané Indonésia lan Malaysia. Pungkasané kaloro nagara sepakat (kajaba Sipadan lan Ligitan didadèkaké kaanan status quo pirsani: Sengketa Sipadan lan Ligitan) sabanjuré, tanggal 27 Oktober 1969 dianakaké penandha tangonon perjanjèn antara Indonésia lan Malaysia sing diarani Perjanjèn Tapel Wates Kontinental Indonésia-Malaysia, kaloro nagara wis ratifikasi tanggal 7 November 1969. Ora suwé, isih ing taun 1969 Malaysia gawé péta anyar sing nglebokaké pulo Sipadan, Ligitan lan Batu Puteh (Pedra blanca) saéngga bab iki mbingungaké Indonésia lan Singapura lan pungkasané Indonésia lan Singapura ora ngakoni péta anyar Malaysia mau.
Tanggal 17 Maret 1970 ditandha tangani manèh Pasetujon tapel wates sagara Indonésia lan Malaysia nanging, ing taun 1979 pihak Malaysia gawé péta anyar manèh ngenani tapel wates kontinental lan maritim lan nyatakaké yèn negarané minangka nagara kapuloan lan kanthi sepihak gawé tapel wates maritimé dhéwé kanthi nglebokaké blok maritim Ambalat sajeroning wewengkoné ya iku kanthi bgajokaké koordinat 4° 10' arah lor ngliwati pulo Sebatik. . Péta iki padha nasibé karo terbitan Malaysia taun 1969 ya iku diprotes lan ora diakoni déning pihak Indonésia. <!-- dengan berkali-kali pihak Malaysia membuat sendiri peta sendiri padahal telah adanya perjanjian Perjanjian Tapal Batas Kontinental Indonésia - Malaysia tahun 1969 dan Persetujuan Tapal batas Laut Indonésia dan Malaysia tahun 1970, masyarakat Indonésia melihatnya sebagai perbuatan secara terus menerus dari pihak Malaysia seperti ingin melakukan ekspansi terhadap wewengkon Indonésia.
Aksi-aksi sepihak
-->
Bobosan, Purwakerta Lor, Banyumas
Bobosan iku salah siji désa / kalurahan ing Kecamatan Purwakerta Lor, Kabupatèn Banyumas, provinsi Jawa Tengah, Indonésia.
Osaka
Ana loro pusat kutha ing Osaka, yaiku Umeda ing sisih lor, lan Namba ing sisih kidul. Kaloro pusat kutha iki dihubungaké déning dalan utama kang jenengé Midosuji. Kantor-kantor padagangan, bank, lan konglomerat Jepang lumrahé kapusat ing saubengé Dalan Midosuji. Pasawangan Dalan Midosuji mawa godhong-godhong wit Ginkgo kang nguning ing mangsa palastra éndah banget.
Kabupatèn Alor
Kabupatèn Alor iku kabupatèn ing Provinsi Nusa Tenggara Wétan, kutha Kalabahi iku kutha krajan kabupatèné, kutha-kutha liyané : lan liya-yané. Jembar wewengkon Kabupatèn iki ± -- utawa hèktar.
Géografi
Lintang kidul lan Bujur wétan
Pamaréntahan
Kabupatèn Alor ketata saking 9 kacamatan, désa/kalurahan. Kacamatan-kacamatan ing Kabupatèn iki yaiku:
Pranala njaba
Provinsi Nusa Tenggara Wétan
Fédération Internationale de Football Association
Fédération Internationale de Football Association (FIFA) utawa Federasi Internasional Persatuan Bal-balan iku badan pengatur internasional bal-balan. FIFA duwé markas ing Zürich, Switserlan.
FIFA diadegaké ing Paris tanggal 21 Mèi 1904 lan ngrayakaké dina dadiné angka 100 ing taun 2004. Sasi April 2004, FIFA mbiwara yèn bakal ngraup kauntungan $144 yuta saka $1,64 miliar pametu ing taun 2003 lan 2006.
FIFA uga promosi bal-balan, ngatur transfer juru main antar tim, mènèhi gelar Pemain paling apik donya FIFA, lan macak pratélan Peringkat Donya FIFA saben sasi.
Peraturan bal-balan dikukuhaké déning IFAB (International Football Association Board), dumadi saka papat wakil saka FIFA lan siji-siji wakil saka Asosiasi Bal-balan Inggris, Asosiasi Bal-balan Sekotlan, Asosiasi Bal-balan Wales lan Asosiasi Bal-balan Irlandia.
Turnamèn
FIFA nindakaké kajuwaraan-kajuwaraan bal-balan kaya:
Badan Perencanaan Pembangunan Nasional
Badan Perencanaan Pembangunan Nasional, dicekak Bappenas, iku Lembaga pamaréntah Non Departemen Indonésia sing tugasé ngaksanakaké tugas papréntahan ing babagan perencanaan pembangunan nasional. Jabatan Kepala Bappenas dijabat sisan déning Mantri Negara Perencanaan Pembangunan Nasional sing wiwit tanggal 7 Dhésèmber 2005 dijabat déning Paskah Suzetta.
Struktur organisasi
Unit organisasi Bappenas dipigunakaké déning Kamentrian Nagara Perencanaan Pembangunan Nasional.
Kenong
Kenong iku salah siji perangkat gamelan Jawa kang ditabuh. Bedha karo gong kang digantung, kenong iku diso'ake ing enggon kang fungsine kaya ayunan, dadi cara ngeso'ake mirib karo bonang, kempyang lan kethuk. Ing kelompok perangkat gamelan kang cara ngeso'akene diayun iki, kenong nduwé ukuran kang gedhé dhéwé.
Wujud
Diarani plencon saking kata pencon. Wujude kaya gong nanging luwih cilik lan mblendung .wonten gendolan ing tengah permukaane. Lan ditata jejeran.
Swara
Ing kelompok perangkat gamelan tabuhan iki, swara kenong iku paling dhuwur lan luwih cilik dadi rada kewalik karo wujudé kang gedhé. Swarane luwih ketara amarga nduwé timbre kang rada unik.
Pulo Bakut
Pulo Bakut iku siji pulo kang kapernah ing Kali Barito; pernahé ing laladan administratif Kacamatan Anjir Muara, Barito Kuala, Kalimantan Kidul. Ing sandhuwuring pulo ana Kreteg Barito kang malang.
Kukuban pangayoman
Sakiwa-tengening pulo iki kinukuhan minangka suwaka margasatwa kawit 1999 déning pangrèh praja lumantar Departemen Kehutanan dan Perkebunan kala samana. Minangka kukuban kang kebak mangrove, suwaka margasatwa ing Pulo Bakut dikebaki ékosistem mangrove maka wit-witan kaya ta: kapidhadha (Sonneratia caseolaris), nipah (Nypa fruticans), bakung (Crinum asiaticum), lan druju (Acanthus ilicifolius) sarta sato-kéwan kaya ta: wulung sagara dhadha putih (Haliaeetus leucogaster), wulung bondhol (Haliastur indus), wulung ireng (Ictinaetus malayensis), wulung tikus (Elanus caeruleus), wulung ula bidho (Spilornis cheela), lan cucuk urang biru (Halcyon chloris).
Attack (filem 2016)
Attack  inggih punika filem pulitik thriller Telugu ingkang dipundamel taun 2016. Filem punika dipunsutradarani lan skénarionipun dipunserat déning Ram Gopal Varma kanthi juru damel C. Kalyan. Para paraga Filem punika antawisipun Manchu Manoj lan Surabhi ingkang kapatah dados paraga baku lan Jagapati Babu, dipunsengkuyung déning Prakash Raj. Filem Attack dipunbabar kanggé sagung pamirsa sadonya ing surya 1 April 2016.
Musik pangiring
Musik pangiring dipuncakaken déning Ravi Shankar, wondéné cakepanipun kaanggit déning Sira Sri, ingkang dibabar déning Lahari Music.
Kali Mamberamo
Kali Mamberamo iku siji kali dawané 670 km kang dumunung ing sisih kidul Pagunungan Foja, Kabupatèn Sarmi, Provinsi Papua. Jeneng "Mamberamo" asal saka basa Dani — mambe kang tegesé 'gedhé' lan ramo kang tegesé 'banyu'. Sawetara suku terasing manggon ing lembah kali kang sugih sumber keanekaragaman hayati iku.
Géografi
Sumber banyu kali iki asalé saka patemon antara sawatara anak kali utama, ya iku Tariku, Van Daalen lan Taritatu. Banyu kang nyawiji mau banjur mili ngalor ngliwati lembah Pagunungan Van Rees banjur tumuju marang pérangan dhelta kang wujud rawa lan dhataran cendhèk. Kali iki wusanané tekan muara ya iku ing Samodra Pasifik ing titik lor Tanjung D'Urville. Tlaga Rombebai lan Bira dumunung ing sadawané ilèn kali iki.
Kalinegara, Mertayudan, Magelang
Kalinegara iku désa ing Kacamatan Mertayudan, Kabupatèn Magelang, Jawa Tengah.
Kali Mamberamo
Géografi
Lanskap ing saubengé kali iki manéka warna. Ing laladan hulu wujud pagunungan kang curam, ing laladan hilir ana dhataran kang wujud rawa-rawa, lan ing pérangan tengah wujud cekungan dhataran dhuwur kang jembar. Curah udan ing laladan ilèn kali (DAS) Mamberamo bisa nganti 5.600 mm/taun.
Sajarah
Taun 1545, siji pelayar kang jenengé Yñigo Ortiz de Retez nelusuri laladan ing sadawaning pasisir lor pulo nganti tekan muara Kali Mamberamo. Ing lokasi iki, dhèwèké ngeklim pulo mau minangka duwèké Kraton Spanyol lan njenengaké Nueva Guinea ('Nugini' sajeroning basa Spanyol) kang kaloka nganti saiki.
Pamanfaatan kali
Warga kana ngandelaké Kali Mamberamo minangka prasarana transportasi. Lahan tuwuhan sagu dibudidayakaké ing sadawaning DAS Mamberamo.
Loro spésies baya kang ana ing tlatah kali iki, baaya muara (crocodile porossus) lan baaya dharat (crocodile novaquinea), diburu lan dicekel warga minangka panganan utawa didol marang para pengusaha.
Potensi alam kang ana ing saubengé kali iki ya iku batubara, gas alam, lan emas. Pamaréntah Indonésia tau duwé encana yasa Pembangkit Listrik Tenaga Air (PLTA) ing dlaladan iki.
Kabupatèn Klathèn
Kabupatèn Klathèn (Carakan:, Pegon: كَبُڤَتَينْ کلَتَينْ), (basa Indonésia Kabupaten Klaten) iku kabupatèn ing Jawa Tengah, pernahé ing sisih lor DIY, kutha Klathèn iku kutha krajan kabupatèné. Amba wewengkon kabupatèn iki ± 655,56 km².
Iwak teri
Iwak teri (uga diarani iwak bilis) ya iku saklompok iwak sagara kang ukuran awaké cilik. Iwak teri kalebu famili Engraulidae. Famili iki duwé wujud jinis iwak teri kang warna-warna uga corak awaké. Ana kang wernané pérak rada ijo lan biru. Sanajan ana uga anggota Engraulidaei kang dawané nganti 23 cm, iwak teri dawané kurang luwih 5 cm. Moncongé bundhel kanthi untu kang cilik lan landhep ing rahangé. Iwak teri mangané plankton. Ing laladan saubengé Selat Malaka lan Sagara Cina Kidul, iwak teri biyasa digoreng lan dipangan karo sambel lan sega anget utawa sega lemak. Iwak teri uga dialuské lan digawé glepung. Ing Vietnam, saus iwak nước mắm kang dadi simbol nagara iku digawé saka bahan dhasar iwak teri. Iwak teri urip nggrombol utawa koloni ing sagara.
Kabupatèn Klathèn
Sajarah
Miturut sumber arsip kolonial, arsip kuno, karo manuskrip Jawi crita kang paling dipercaya ngenani cikal bakal Klathèn yaiku crita ngenani Kyai lan Nyai Mlati. Kyai lan Nyai Mlati yaiku Abdi Dalem saka Kraton Mataram kang manggon ana ing Kampung Sekalekan. Loro abdi dalem kuwi mau diparingi tugas karo raja kanggo maringi kembang melati lan buah Joho menyang putri-putri Keraton kanggo nggawe ngirengake untune. Gawe nyukupi kabutuhan kembang melati iku mau Kyai lan Nyai Mlati nanduri sawahane Raden Ayu Mangunkusuma karo tanduran kembang melati. Ing sajarah, ngadheke Bèntèng utawa loji Klathèn ing ngisore pamrentah Sunan Paku Buwana IV uga duweni teges kang penting ing sajarah e kabupatèn Klathèn. Tanggal diselehake watu pisanan kanggo dhasar bèntèng didadekake pamrentah kabupatèn Klathèn ing jerone Peraturan Daerah Nomer 12 Taun 2007 dadi tanggal pengetan kabupatèn Klathèn kang dielingi saben tahun karo masyarakat.
Iwak teri
Iwak teri ngandhut kalsium. Kalsium ya iku salah sawijining zat kang bisa nggawé séhat balung lan untu. Saliyané kalsium, iwak teri uga ngandhut fluor lan senyawa CaF2 kang cacahé akèh. Iwak teri bisa dipangan langsung karo eriné. Iwak teri jengki utawa Stolephorus insularis duwé akèh manfaat kanggo kaséhatan. Zat gizi kang ana ing iwak teri gampang rusak mulané kudu disimpen kanthi cara diasinké. Kalsium kang ana ing iwak teri apik kanggo ncegah osteoporosis utawa balung kang kropos. Iwak teri kalebu sumber kalsium kang ora gampang nétral yèn kena banyu. Saliyané iku fluor uga apik kanggo kaséhatan untu. Fluor kena kanggo ncegah karies lan untu kang bolong-bolong. Fluor bakal duwé reaksi karo hidroksi apatit kang ana ing email untu lan dadi senyawa fluor apatit kang bisa luwih tahan karo asem. Kanthi mangkono untu ora gampang kena karies.
Kabupatèn Klathèn
Géografi
Miturut géografi Kabupatèn Klathèn papané antarané 110o30'-110o45' bujur wétan lan 7o30'-7o45' lintang kidul.
Miturut topografi, kabupatèn Klathèn tlatahé kapérang dadi panggonan ing antaraning gunung Merapi lan pagunungan Sèwu lan dhuwuré antara 75-160 mèter ing dhuwuré sagara sing kapérang dadi  tlatah ing pèrèng Gunung Merapi di pérangan utara areal miring, wewengkon datar dan wewengkon nggegunung di pérangan kidul.
Dideleng saka dhuwuré, tlatah kabupatèn Klathèn tumata saka dataran lan pagunungan, lan panggonané ana ing dhuwur sing béda-béda, yeku 9,72% panggonane ana ing dhuwur 0-100 mèter saka sagara. 77,52% ana ing dhuwur 100-500 mèter saka sagara lan 12,76% panggonané ana ing dhuwur 500-1000 mèter saka sagara.
Kaanan iklim Kabupatèn Klathèn kalebu iklim tropis karo mangsa udan lan mangsa kalaron silih ganti sadawaning taun, témperatur udara rata-rata 28-30o Celsius lan curah udan rata-rata kurang luwih 153 mm saben sasi karo curah udan dhuwur dhéwé sasi Januari (350mm) lan curah udan ngisor dhéwé sasi Juli (8mm).
Kacamatan
Kabupatèn Klathèn ketata saking 26 kacamatan, kalurahan lan 401 désa. Kacamatan-Kacamatan ing Kabupatèn Klathèn ya iku:
Åsbøgrendi
Åsbøgrendi punika dhusun ingkang kapernah ing praja Nurwègen.
Anjir Baru, Kusan Hulu, Tanah Bumbu
Anjir Baru iku désa ing Kacamatan Kusan Hulu, Kabupatèn Tanah Bumbu, Provinsi Kalimantan Kidul, Indonésia.
Taman Sari Ngayogyakarta
Taman Sari iku tilas padusan kang dumunung ing kuloné Karaton Ngayogyakarta. Duk nguni, padusan iki minangka patirahané putri-putri karaton. Taman Sari diyasa ing jaman pamaréntahané Hamengkubuwana I lan dirampungaké ing jaman pamaréntahané Hamengkubuwana II. Ing jaman pamaréntahané Panembahan Senapati, Taman Sari ingaran Umbul Pacethokan. Umbul iki kaloka saka iliné banyuné kang banter tur resik.
Jeneng Taman Sari dijupuk saka tembung "taman" kang tegesé pakebonan kang ditanduri kembang-kembangan lan "sari" kang tegesé (1) asri utawa (2) kembang.
Taman Sari sajatiné duwé 36 pérangan kang séjé-séjé pigunané. Nanging, pérangan-pérangan mau wis akèh kang rusak dalah katutup yasan-yasan anyar lan omah-omah warga.
Yasa
Ngenani yasané Taman Sari, ana carita warna loro kang kacathet.
Carita Demang Tegis
Dicaritakaké manawa ing Mancingan (sawijining laladan ing Yogyakarta) ana wong kang ora kaweruhan asalé. Masarakat ing laladan kono ngarani yèn wong iku sabangsa jin utawa makluk saka alas amarga wong mau ngendikan ing basa kang ora dingertèni. Wong mau banjur digawa marang Sultan Hamengkubuwana II. Sultan pranyata ngersani yèn wong mau dadi abdiné. Saya suwé wong mau saya lanyah cara Jawa, banjur nyaritakaké yèn dhèwèké asalé saka Portugis. Wong Portugis mau banjur diangkat dadi abdi kang mandhégani yeyasa (sairib arsitèk). Sultan Hamengkubuwana II banjur ndhawuhi wong Portugis mau yasa bètèng. Ora dinuga, Sultan Hamengkubuwana II ngrenani yasané. Wong Portugis mau banjur diwènèhi kalungguhan dadi demang, kang banjur kondhang ajejuluk Demang Portugis utawa Demang Tegis.